**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 12.11.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Uplatnenie prednostného práva na prevzatie záväzku RVSVV s.r.o.
4. Prevádzkový poriadok kultúrneho domu v obci Hrabovka
5. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že sú zúčastnení všetci poslanci a obecné zastupiteľstvo je teda uznášania schopné. Ďalej predložila poslancom program rokovania obecného zastupiteľstva. Predložený návrh programu poslanci **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Mgr. Tomáš Čičo, Lukáš Hamaj

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Uplatnenie prednostného práva na prevzatie záväzku RVSVV s.r.o**

Starostka v tomto bode oboznámila prítomných poslancov s návrhom uznesenia, ktoré je potrebné doložiť RVSVV s.r.o. Nemšová. Obce Horná Súča, Dolná Súča a Skalka nad Váhom chcú vložiť do majetku RVSVV s.r.o. kanalizáciu, ktorá nebola vybudovaná pri investičnej akcii „Odkanalizovanie mikroregiónu Vlára-Váh“. Obce ju budovali v období 2009-2016 z vlastných finančných prostriedkov a pretože je súčasťou kanalizačného systému, chcú ju vložiť do majetku RVSVV s.r.o., aby ho aj prevádzkovala. Keďže v obci Hrabovka nie je vybudovaná kanalizácia a obec nebola ani zahrnutá do spomínaného projektu, nebude vkladať do majetku nič a preto navrhujeme schváliť uznesenie, že si neuplatňujeme prednostné právo na vloženie majetku. O predloženom návrhu poslanci hlasovali a tento aj **schválili**. Ďalej starostka informovala poslancov o činnosti a prevádzkovaní RVSVV s.r.o.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**4. Prevádzkový poriadok kultúrneho domu v obci Hrabovka**

Na zasadnutí obecného zastupiteľstva v Hrabovke dňa 24.9.2019 poslanec Tomáš Čičo ako predseda komisie kultúry, školstva a športu požiadal o pracovné stretnutie k návrhu prevádzkového poriadku kultúrneho domu v obci Hrabovka, ktoré sa po dohode s poslancami a starostkou uskutočnilo dňa 7.10.2019 o 18.00 hod. na obecnom úrade. Na tomto stretnutí prítomní poslanci spoločne so starostkou vypracovali návrh, ktorý bol predložený na rokovanie obecného zastupiteľstva. Starostka opakovane bod po bode prečítala návrh a spoločne si s poslancami ozrejmila všetky články tohto poriadku. Poslanec Hamaj dal námietku k článku IV, bod 1b)-kde chcel pozmeniť znenie tohto bodu. Namietal, prečo sú oslobodení od poplatku iba dôchodci. Na to starostka podala vysvetlenie, že do tohto patrí aj urbár, nakoľko urbár poskytuje pre obecné účely strom na stavanie mája aj jeho dopravu a dôchodci vykonávajú bezodplatne pre obec brigády a nikdy neodmietnu pomoc, keď ich o to starostka požiada. Poslanec Chmelina a Čičo sa vyjadrili k tomu v tom zmysle, že prečo neuplatnil námietku na pracovnom stretnutí. Navrhli ponechať znenie tohto prevádzkového poriadku tak, ako bolo dohodnuté na pracovnom stretnutí. Starostka navrhla účinnosť tejto smernice od 15.11.2019. Po čase, ak sa ukážu nedostatky v jeho znení je možné tento zmeniť dodatkom alebo vypracovať nový. „Prevádzkový poriadok kultúrneho domu v obci Hrabovka“ poslanci **schválili** v predloženom znení.

**Hlasovanie:**

**Prítomní: 5**  **Za: 4 Proti: 1 Zdržal sa: 0**

**5. Záver**

V závere predložila starostka poslancom žiadosť o vyjadrenie, ktorú doručila na obecný úrad pani Čulenová. Keďže táto žiadosť nebola predmetom programu rokovania obecného zastupiteľstva, poslanci dajú svoje vyjadrenie písomne. Zo strany pani Čulenovej to bolo nepostačujúce a vrátila sa k problému vývozu zeminy zo stavby pána Rožníka. Na základe toho starostka priamo oslovila telefonicky pána Rožníka s hlasitým odposluchom, aby sa všetkým prítomným vyjadril k tomuto problému. Odpoveď bola daná tak priamo starostke, poslancom ako aj pani Čulenovej.

Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenie č. 31-34**

zo zasadnutia OZ v Hrabovke dňa 12.11.2019

***K bodu: Otvorenie zasadnutia***

**Uznesenie č. 31/2019**

Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva v plnom znení.

V Hrabovke, 12.11.2019

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 32/2019**

Obecné zastupiteľstvo v Hrabovke **s c h v a ľ u j e** overovateľov Mgr.Tomáš Čičo, Lukáš Hamaj a zapisovateľku pracovníčku OcÚ Mgr. Janku Štefánkovú.

V Hrabovke, 12.11.2019

Eva Mráziková

starostka obce

***K bodu: Uplatnenie prednostného práva na prevzatie záväzku RVSVV s.r.o.***

**Uznesenie č. 33/2019**

Obecné zastupiteľstvo v Hrabovke k zvýšeniu imania o 117900,- EUR formou nepeňažného vkladu v spoločnosti Regionálna vodárenská spoločnosť Vlára-Váh, s.r.o. so sídlom J.Paľu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R **s c h v a ľ u j e** rozhodnutie spoločníka Obce Hrabovka, že si neuplatní prednostné právo na prevzatie záväzku na nový vklad.

V Hrabovke, 12.11.2019

Eva Mráziková

starostka obce

***K bodu: Prevádzkový poriadok kultúrneho domu v obci Hrabovka***

**Uznesenie č. 34/2019**

Obecné zastupiteľstvo v Hrabovke **schvaľuje** vypracovaný návrh „Prevádzkového poriadku kultúrneho domu v obci Hrabovka“ s účinnosťou od 15.11.2019.

V Hrabovke, 12.11.2019

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 31/2019 | **I** | **I** | **I** | **I** | **I** |
| 32/2019 | **I** | **I** | **I** | **I** | **I** |
| 33/2019 | **I** | **I** | **I** | **I** | **I** |
| 34/2019 | **X** | **I** | **I** | **I** | **I** |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

Overovatelia:

Mgr. Tomáš Čičo .........................................

Lukáš Hamaj .........................................

Zapísala:

Mgr. Janka Štefánková .........................................

Eva Mráziková starostka obce